Colleen Dewhurst - Wikipedia

# Colleen Dewhurst

### Vun Wikipedia

Colleen Dewhurst (* 3. Juni 1924 in Montreal, Québec, Kanada; † 22. August 1991 in Salem, New York, USA) weer een kanaadsch Schauspelersche .

## [Ännern] Biographie

Colleen Dewhurst weer dat eenzige Kind van Fred Dewhurst, een Hockeyspeeler van de Ottawa Roughriders. Siet ehr 13. Lebensjohr leev se in de USA, aber dat is nich bekannt, of se de amerikaansch Staatsbörgerschop annommen hett. 1958 hett se ehr Studium an de American Academy of Dramatic Arts in New York afslotten un hett eerstmaalig in een lütten Fernsehserie Decoy mit speelt.

Se weer aber mit Liev und Seel Theaterschauspeeler, de ok an’ Broadway speelt hett. 1961 und 1974 hett se ok twee Tony Awards kreegen un weer noch söss mal nomineert.

As Filmschauspeelersche weer se överwiegend in Fernsehserien un Fernsehfilmen to seen. Ehr bekannteste Rull weer kört för ehr Doot in de kanaadsch Serie Das Mädchen aus der Stadt speel se de Rull as Marilla Cuthbert van 1990 bis 1992 un wurr dorför mit twee Emmy und een Gemini Award –Nomineeren belohnt. 1986 und 1988 kunn se as de best Nebendorstellerin Gemini Awards för Anne of Green Gables un Anne of Green Gables: The Sequel winnen un 1989 een Genie Award för Die unbarmherzige Jagd (Hitting Home).

Dewhurst weer dreemal verheiraat. De eerste Ehe mit de Schauspeeler James Vickery düür van 1947 bit 1960, denn sünd se schett wurrn. In dat sülvig Johr (1960) hett se denn de Filmschauspeeler George C. Scott heiraat, mit de se twee Söhn harr, Campbell und Alexander Scott. 1965 hebbt se sük scheeden laten, aber an 4. Juli 1967 nochmal heiraat. An’ 2. Februar 1972 sünd se denn noch mal schett wurrn.

Dewhurst is an Krebs stürben, twee Dag, beför se ehr 4. Emmy kriegen sullt harr.

1997 is ehr Biografie rutkommen, de Tom Viola nah hör Doot schreben hett. 2001 hebbt se een Theater nah hörn nömmt.

## [Ännern] Filmografie (Utwahl)

- 1971: Die Cowboys (The Cowboys)
- 1974: Jakob und Joseph (The Story of Jacob and Joseph)
- 1977: Der Stadtneurotiker (Annie Hall)
- 1983: Dead Zone – Die Attentäter (Dead Zone)
- 1985: A.D. – Anno Domini (A.D.)
- 1990 - 1992: Das Mädchen aus der Stadt (Road to Avonlea) (Fernsehserie)
- 1991: Entscheidung aus Liebe (Dying Young)

Vun „http://nds.wikipedia.org../../../c/o/l/Colleen_Dewhurst_7d59.html“

Kategorien: Schauspeler | Fru | Kanada | Engelsch

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Français
- 日本語
- Svenska